text: Tre sønderjyder anholdt i tredobbelt drabssag
  12 januar 2016 kl. 14.16
  To mænd fra Sønderborg og en fra Aabenraa bliver tirsdag fremstillet i retten i forbindelse med et tredobbelt drab på Frederiksberg. 
  Med hjælp fra  Syd og Sønderjyllands Politi blev de tre mænd alle anholdt ved en koordineret aktion mandag eftermiddag.
  -Jeg kan bekræfte, at vi har anholdt tre personer og sigtet dem for overtrædelse af straffelovens paragraf 192 i forbindelse med en sag om ulovlig våbenbesiddelse, fortæller Jens Møller Jensen, der er chef for personfarlig kriminalitet ved Københavns Politi til TV SYD.
  Ifølge politiet er i alt 13 personer nu blevet anholdt i sagen, hvor politiet har dem mistænkt for, at de vil hævne drabet på deres venner.
  Den 11. november 2015 blev tre unge mænd skudt i en lejlighed på Frederiksberg. To af de dræbte stammer fra Esbjerg og politiet har en mistanke om, at der var tale om en likvidering.
  